Bis zum Joar 1972 woar Ried a sejbstständige Gmoa im Landkroas Krumbach (Schwaben). Ois diesa im Zug vo da Gebietsreform in Bayern aufglest worn is, is Ried wia de meistn Gmoana vom Landkroas Krumbach Tei vom Landkroas Günzburg worn. Ried und de Nochboagmoa Behlingen, de emfois zu Landkroas Krumbach gheat hod, hom se am 1. Juli 1972 mid fimf emfois im Kammeltoi glengna Gmoana, de zum ehemolign Landkroas Günzburg gheat hom, zua Gmoa Kammeltal zammgschlossn.